Spoileri (autoteollisuus)

Spoileri eli ilmanohjain on auton tai muun liikennevälineen koriin kiinteästi liittyvä tai erikseen kiinnitetty ilmanohjain, jonka tarkoituksena on yleensä ilmanvastuksen pienentäminen tai auton painaminen tienpintaa vasten suurissa nopeuksissa. Spoileri on useimmiten auton keulassa ohjaamassa ilmavirtaa pois auton alta tai auton perässä, jossa sen olisi tarkoitus vähentää ilman pyörteilyä. 

Oikein asennettu spoileri alkaa parantaa auton aerodynamiikkaa noin 100 km/h nopeudesta alkaen. Väärään kulmaan asennettu spoileri joko ei vaikuta ilman virtaukseen auton ympärillä tai huonontaa sitä. Jotkut autonvalmistajat käyttävät spoilereita henkilöautoissa urheilullisen ulkonäön luomiseen.https://www.theglobeandmail.com/globe-drive/culture/commuting/do-spoilers-actually-improve-a-cars-performance/article21180268/

Lähteet

Luokka:Autotekniikka